KOMISIJAS ATZINUMSsaskaņā ar Līguma par Eiropas Savienības darbību 294. panta 7. punkta c) apakšpunktupar Eiropas Parlamenta grozījumu(-iem)Padomes nostājā attiecībā uz priekšlikumu EIROPAS PARLAMENTA UN PADOMES REGULAIpar pārtikas produktu informācijas sniegšanu patērētājiem, ar ko groza Regulas (EK) Nr. 1924/2006 un (EK) Nr. 1925/2006 un atceļ Direktīvas 87/250/EEK, 90/496/EEK, 1999/10/EK, 2000/13/EK, 2002/67/EK, 2008/5/EK un Regulu (EK) Nr. 608/2004 /* COM/2011/0475 galīgā redakcija - 2008/0028 (COD) */





2008/0028 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumu(-iem) Padomes nostājā attiecībā uz priekšlikumu EIROPAS PARLAMENTA UN PADOMES REGULAI par pārtikas produktu informācijas sniegšanu patērētājiem, ar ko groza Regulas (EK) Nr. 1924/2006 un (EK) Nr. 1925/2006 un atceļ Direktīvas 87/250/EEK, 90/496/EEK, 1999/10/EK, 2000/13/EK, 2002/67/EK, 2008/5/EK un Regulu (EK) Nr. 608/2004 1. Ievads Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Komisija šeit izklāsta savu atzinumu par grozījumiem, ko ierosinājis Parlaments. 2. Pamatinformācija Datums, kad priekšlikums nosūtīts Eiropas Parlamentam un Padomei (dokumenta COM(2008) 40 galīgā redakcija – 2008/0028(COD)) || 2008. gada 1. februāris Eiropas Ekonomikas un sociālo lietu komitejas atzinuma datums || 2008. gada 18. septembris Eiropas Parlamenta atzinuma datums (pirmais lasījums) || 2010. gada 16. jūnijs Grozītā priekšlikuma nosūtīšanas datums || nav Padomes nostājas pieņemšanas datums || 2011. gada 21. februāris Eiropas Parlamenta atzinuma datums (otrais lasījums) || 2011. gada 6. jūlijs 3. Komisijas priekšlikuma mērķis Priekšlikumā konsolidētas un atjauninātas divas svarīgas marķēšanas tiesību aktu jomas — vispārējā pārtikas produktu marķēšana un uzturvērtības marķēšana, uz ko attiecas attiecīgi Direktīva 2000/13/EK[1] un Direktīva 90/496/EEK[2]. Ar priekšlikumu pārstrādā arī sešas citas direktīvas attiecībā uz atsevišķu pārtikas produktu kategoriju marķēšanu. Daži no priekšlikuma galvenajiem mērķiem: – izveidot vienotu principu un prasību instrumentu attiecībā uz horizontālām marķēšanas prasībām vispārējās un uzturvērtības marķēšanas jomā; – ietvert īpašus noteikumus par pienākumiem visā pārtikas apritē attiecībā uz pārtikas produktu informācijas esamību un precizitāti; – ieviest izvērtējamus kritērijus attiecībā uz pārtikas produktu marķējuma salasāmības konkrētiem aspektiem; – precizēt noteikumus, ko piemēro marķējumam attiecībā uz izcelsmes valsti vai izcelsmes vietu; – lielākajai daļai pārstrādāto pārtikas produktu ieviest obligātu uzturvērtības marķējumu galvenajā redzamības laukā. 4. Komisijas atzinums par Eiropas Parlamenta ierosinātajiem grozījumiem Eiropas Parlaments otrajā lasījumā balsoja par konsolidētu tekstu, kurā ir ietverti vairāki grozījumi Padomes nostājas pirmā lasījuma tekstā. Dokumenta teksts ir izstrādāts Padomes, Eiropas Parlamenta un Komisijas sarunās. Komisija pieņem visus grozījumus, par kuriem nobalsojis Eiropas Parlaments un kuri izriet no iestāžu sarunām, kuras ļāva panākt vienošanos otrajā lasījumā. [1] Eiropas Parlamenta un Padomes 2000. gada 20. marta Direktīva 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (OV L 109, 6.5.2000., 29. lpp.). [2] Padomes 1990. gada 24. septembra Direktīva 90/496/EEK par pārtikas produktu uzturvielu marķējumu (OV L 276, 6.10.1990., 40. lpp.).